hu hu hu ga nl sl hu de hu hu hu hu hu hu hu hu hu hu hu hu ca hu hu hu hu en hu hu hu hu hu en en hu hu en hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu is hu hu it hu hu ta hu hu hu hu hu hu hu hu hu hu hu hu ga nl sl hu de hu hu hu hu hu hu hu hu hu hu ca hu hu hu hu en hu hu hu hu hu hu hu
ŠKODA ENYAQ COUPÉ iV – Elektromos mobilitás a legelegánsabb formában — Végh Autóház Kft.
A ŠKODA ENYAQ iV sikeres piaci bevezetését követően egy második, érzelmekben még gazdagabb karosszériaváltozattal bővíti a ŠKODA AUTO első tisztán elektromos hajtásrendszerű SUV-modelljének kínálatát.
A négyajtós ŠKODA ENYAQ COUPÉ iV fő jellegzetessége hátrafelé elegánsan ereszkedő tetővonalú farkialakítása. 0,247-es légellenállási tényezője (cw) még az ENYAQ iV eleve kiváló értékénél is alacsonyabb, az ENYAQ COUPÉ iV így még gazdaságosabb üzemű, és nagyobb akkumulátorával a WLTP-menetciklus szerint több mint 535 kilométer maximális hatótávot kínál. Választékában kétféle akkumulátorméret és három teljesítményszint sorakozik, hátsó- vagy összkerékhajtással. Utasterében az ENYAQ iV belteréből már ismert Design Selection összeállítások váltják fel a hagyományos felszereltségi szinteket. A ŠKODA modelljeire jellemzően az ENYAQ COUPÉ iV is bőséges térkínálattal érkezik, csomagtartójának térfogata 570 liter.
Thomas Schäfer, a ŠKODA AUTO igazgatótanácsának elnöke kiemelte: "Tisztán elektromos hajtásrendszerű zászlóshajónk, a ŠKODA ENYAQ iV, kiválóan indított a nemzetközi piacokon. Ügyfeleink rendkívül jól fogadták e modellt, már most mintegy 70 ezer megrendelést kaptunk rá. 2022 elején az ENYAQ COUPÉ iV révén tovább bővítjük a palettát, s E-SUV-modellünk ezen érzelmekben még gazdagabb formavilágú változata igazi dizájnkülönlegességként teszi felfelé teljessé modellkínálatunkat."
A ŠKODA ENYAQ COUPÉ iV az ENYAQ iV választékát kiegészítve kínál még nagyobb menetdinamikát a lifestyle-orientált vásárlóknak, míg a családok számára akár öt személynek is tágas, nagyvonalú térkínálattal és 570 literes csomagtérrel szolgál. Az új modellváltozat három teljesítményváltozatban kapható: ENYAQ COUPÉ iV 60 és ENYAQ COUPÉ iV 80 hátsókerékhajtással, illetve ENYAQ COUPÉ iV 80x összkerékhajtással. Az ENYAQ iV változaténál is kedvezőbb aerodinamikai tulajdonságoknak és a 0,247-os légellenállási tényezőnek (cw) köszönhetően a négyajtós kupé még gazdaságosabb üzemű és kétféle akkumulátormérete közül a nagyobbal, illetve hátsókerékhajtással a WLTP-menetciklus szerint több mint 535 kilométer maximális hatótávot kínál. A rövid töltési időkről az alapkivitelhez tartozó gyorstöltő-funkció gondoskodik. Az utastérben 13 col képátlójú központi érintőképernyő vonzza a tekintetet.
Világszerte ŠKODA-sikertörténet az ENYAQ iV
A ŠKODA ENYAQ iV már a kezdetektől fogva nagy sikerrel mutatkozott be a nemzetközi piacokon. A Volkswagen Csoport moduláris elektromos platformjának (MEB) műszaki alapjaira épülő első sorozatgyártású ŠKODA egyaránt azonnal meggyőzte a szakértőket, a média képviselőit és az ügyfeleket. Jelenleg a kereslet meghaladja a ŠKODA Mladá Boleslav-i főüzemének termelési kapacitásait, ahol az ENYAQ iV a vállalatcsoport Európában egyetlen MEB-modelljeként gördül le Németországon kívüli helyszínen a szerelőszalagról. A független Európai Újautó-értékelési Program (European New Car Assessment Programme; Euro NCAP) ütközési tesztjein a tisztán elektromos SUV-modell a legmagasabb, ötcsillagos minősítést szerezte meg, amely során az ENYAQ iV - a felnőtt utasok esetében 94, míg a gyerekek számára 89 százalékos értékkel - az Euro NCAP teszteken valaha produkált legjobb utasvédelmi eredményt érte el. Az ENYAQ iV emellett a kiemelkedő termék-formatervezésért odaítélt Red Dot Díjat is elnyerte, és legnagyobb európai piacán, Németországban, számos autós szakmai magazin díjait is begyűjtötte. A ŠKODA új zászlóshajója nyerte például az auto motor und sport magazin 2021-es "Legjobb Autók" ("Best Cars 2021") olvasói szavazása "Kompakt SUV-modell/terepjáró" kategóriájának importmodell-értékelését, az Auto Zeitung olvasóinak "Auto Trophy" voksolásán pedig az E-SUV kategória legjobb importmodelljeként végzett. Szintén az élen zárt az ENYAQ iV az Auto Bild Allrad magazin "Az év összkerékhajtású autói" ("Allradautos des Jahres") olvasói szavazása "Összkerékhajtású elektromos autók" kategóriájának importmezőnyében, de a brit What Car? autós magazin 2021-es "Év Elektromos Autója" ("Electric Car of the Year 2021") kitüntetésének "Legjobb nagyméretű elektromos SUV" kategóriájában is diadalmaskodott. Az ENYAQ iV emellett a szintén brit electrifying.com weboldal 2021-es "Legjobb családi autó" ("Best Family Car 2021") címét is elhódította.
Érzelemdús vonalak és már alapkivitelben panoráma-üvegtető
Az új ŠKODA ENYAQ COUPÉ iV érzelmekben még gazdagabb formavilágú, mint az SUV-változat. Az alapkivitelhez tartozó panoráma-üvegtető a B-oszloptól lágyan ereszkedik hátrafelé. A 4653 milliméteres COUPÉ iV négy milliméterrel hosszabb, mint az ENYAQ iV, 1617 milliméteres magassága pedig egy milliméterrel haladja meg a másik kivitelét. Az 1879 milliméteres szélesség és a 2765 milliméteres tengelytáv mindkét modellen azonos, de a kupé 570 literes csomagtartója is csaknem megegyezik az SUV-változatéval (585 liter). Az erőteljes fellépést a nagyméretű, 19 és 21 col közötti peremátmérőjű könnyűfém keréktárcsák is hangsúlyozzák. Kívánságra teljes-LED Matrix-fényszórók is rendelkezésre állnak, amelyek távfény-moduljaiban 24-24 önállóan szabályozható LED-egység teszi lehetővé anélkül a távolsági fényszóró folyamatos használatát, hogy vakítaná a közlekedés többi résztvevőjét. Ugyancsak extrafelszerelésként rendelhetők a teljes-LED hátsó lámpák, amelyeket kristályhatású felületeik mellett a márkára jellemző C-alakú világítási kép és dinamikus irányjelző is jellemez. Kívánságra az ENYAQ COUPÉ iV számára is rendelkezésre áll a Crystal Face megoldás, amelyben összesen 131 LED-egység világítja meg a markáns ŠKODA-hűtőrács függőleges bordáit és vízszintes sávját. A teljes-LED Matrix-fényszórók tompított és távfény LED-moduljai, valamint a nappali menetfény csíkja üdvözlő fényanimációval is szolgál.
Beltér Design Selection kivitelekben
A ŠKODA az ENYAQ COUPÉ iV belterében is az innovatív Design Selection összeállításokra és a jól áttekinthető kínálati struktúrára összpontosít. A Design Selection összeállításokat a modern lakókörnyezetek ihlették, s ízlésesen összehangolt színeket és anyagokat kínálva váltják fel a hagyományos felszereltségi szinteket. Az alapkivitel Design Selection Loft együttese egyszerre modern, otthonos és családias, a szürke és fekete tónusok harmonikus kombinációja elegáns és időtálló. A további, extrafelszerelésként rendelhető Design Selection összeállításokban hosszú távon fenntartható előállítású anyagok is megjelennek. A Design Selection Lodge esetében például az üléskárpitok 40 százalékban a Woolmark Company gyapjúminősítésével is rendelkező, természetes gyapjúból, 60 százalékban pedig 318 PET-palack újrahasznosítása során nyert poliészterből készülnek. A Design Selection ecoSuite üléseinek konyakárnyalatú bőrkárpitozásának cserzését vegyszerek használata nélkül, környezetkímélő módon az olajfa levelének kivonataival végzik.
13 colos érintőképernyő és széleskörű alapfelszereltség
Az utastér központi eleme a 13 col képátlójú, középen elhelyezett érintőképernyő, amelynek működése az egyéni igények szerint alakítható, s egyaránt hozzáférést biztosít az infotainment rendszerhez és a jármű összes funkciójához. A digitális műszeregység (Digital Cockpit) egy 5,3 col átlójú kijelzőn jeleníti meg jól áttekinthetően a sebességet, a menetadatokat, illetve a navigációs berendezés és a vezetői segédrendszerek legfontosabb információit. Az extrafelszerelésként rendelhető Head-up kijelző közvetlenül a vezető látóterébe vetít további információkat, részben kibővített valóság (Augmented Reality) segítségével. Az ENYAQ COUPÉ iV utastere bőséges alapfelszereltségének része a kétzónás Climatronic légkondicionáló berendezés, a kulcsnélküli indítás (KESSY GO) és a LED-technikájú hangulatvilágítás. Utóbbi az ajtók dekorbetétjeit és kilincseit, valamint az első és a hátsó lábteret világítja meg. A könnyen áttekinthető választék tíz különböző témakör szerint kínál extrafelszerelés-csomagokat, többségüket alap- és bővített Plusz változatban is. Bizonyos egyedi extrafelszerelések minden modellhez rendelkezésre állnak.
Kétféle akkumulátor, három teljesítményszint, hátsó- és összkerékhajtás
A ŠKODA kétféle akkumulátormérettel és három különböző teljesítményszinten kínálja ENYAQ COUPÉ iV modelljét. Az akkumulátorok a Volkswagen Csoport moduláris elektromos platformjában (MEB) a padlózatba építve kaptak helyet. Az ENYAQ COUPÉ iV 60 változat 62 kWh energiatároló képességű lítiumion-akkumulátorral készül, amiből nettó 58 kWh vehető igénybe. Az elektromos motor teljesítménye 132 kW* és egyfokozatú áthajtóművön keresztül hajtja a hátsó kerekeket. Az ENYAQ COUPÉ iV 80 esetében szintén a hátsó kerekek hajtottak, az elektromos motor ez esetben 150 kW* teljesítményt produkál. A nagyobb, azaz 82 kWh (nettó 77 kWh) kapacitású akkumulátorral és 0,247-os légellenállási tényező (cw) jellemezte, kiváló aerodinamikai tulajdonságaival ez a változat több mint 535 kilométerrel a modellsorozat legnagyobb hatótávját kínálja.
Az ENYAQ COUPÉ iV 80x szintén a nagyobb akkumulátort kapta, amely itt az első tengelyen működő, második 80 kilowattos elektromos motor áramellátását is biztosítja - az ENYAQ COUPÉ iV 80x így összkerékhajtású. A két villanymotor együttesen 195 kW** teljesítménnyel szolgál. Az új kupé váltakozóárammal - például a ŠKODA iV Charger falitöltőről (Wallbox) - akár 11 kW teljesítménnyel már hat-nyolc óra alatt teljesen feltölthető, a nyilvános egyenáramú (DC) gyorstöltőállomásokon pedig akár 125 kW teljesítménnyel is tölthető. Cserélhető csatlakozókkal kialakított, mobil töltési megoldásként kívánságra az iV univerzális töltő (iV Universal Charger) is rendelkezésre áll.
* Bizonyos körülmények között nem áll teljes egészében rendelkezésre a maximális rendszerteljesítmény. Az egyes menethelyzetekben rendelkezésre álló teljesítmény különböző tényezők függvénye, mint például a környezeti hőmérséklet, valamint a nagyfeszültségű akkumulátor töltöttségi szintje, hőmérséklete, állapota és kora.
** Maximális elektromos teljesítmény 195 kW: az UN-GTR.21 szerint meghatározott maximális teljesítmény, amely legfeljebb 30 másodpercig vehető igénybe. Az egyes menethelyzetekben rendelkezésre álló teljesítmény olyan különböző változó tényezők függvénye, mint a külső hőmérséklet, valamint a nagyfeszültségű akkumulátor töltöttségi szintje, hőmérséklete és állapota, illetve fizikai öregedése. A maximális teljesítmény eléréséhez különösen is szükséges a nagyfeszültségű akkumulátor 23 és 50 Celsius fok közötti hőmérséklete és 88 százalékot meghaladó töltöttségi szintje. Az eltérések - különösen az előbb említett paraméterek esetében - a maximális teljesítmény csökkenéséhez vagy akár teljes elérhetetlenségéhez is vezethetnek. Az akkumulátor hőmérséklete közvetett módon, az állóhelyzeti légkondicionálás funkciójával is befolyásolható bizonyos mértékig, töltöttségi szintje pedig a töltési folyamat előtt egyebek mellett a járműben is beállítható. Az éppen rendelkezésre álló teljesítmény a jármű menetteljesítmény-kijelzőjén látható. A nagyfeszültségű akkumulátor kihasználható kapacitásának lehető leghatékonyabb megőrzése érdekében a napi használat során célszerű 80 százalékos töltési célértéket megadni (például a hosszútávú utazások előtt 100 százalékra módosítható).
Újdonság a Škodától 2022.09.04.
Újdonság a Škodától 2022.09.04.
A ŠKODA AUTO bemutatja új márkaarculatát és gyorsítja elektromos offenzíváját
Újdonság a Škodától 2022.09.01.
Közlekedik a család: egy új ŠKODA FABIA modellért versengtek idén a magyar családok
Újdonság a Škodától 2022.08.31.
A ŠKODA bemutatta a VISION 7S első dizájnrajzait
Hírlevelünkkel rendszeresen információkat kap autókereskedésünkről és exkluzív ajánlatainkról.
A megadott adatok hibásak. Próbálkozzon újra.
Sajnos a hírlevél regisztrációval kapcsolatosan probléma merült fel. Kérjük, próbálkozzon újra később.
El kell fogadnia az adatkezelési irányelveket.
Hozzájárulok ahhoz, hogy az általam megadott személyes és nem személyes adatok a Végh Autóház a Adatvédelem alapján automatikusan feldolgozásra kerülhetnek. Az adatokat kizárólag hírlevelek küldése céljából tároljuk és harmadik félnek nem adjuk át.
Küldünk Önnek egy levelet, amely tartalmaz egy megerősítő hivatkozást, melyet el kell fogadnia a regisztráció véglegesítéséhez.
Szerviz: +36 30 544 4421 Értékesítés: +36 30 758-37-78